
АКАФИСТ ПОКРОВУ 
ПРЕСВЯТОЙ БОГОРОДИЦЫ 


Кондак 1 

Избранней Предвёчным Царём, 
превышшей всякаго создания Небе- 
сё и землй Царйце, пришёдшей ино¬ 
гда во Влахёрнскую цёрковь на мо- 
лйтву, достойное поклонёние с бла- 
годарёнием приносяще, яко во тьме 
сущии, под Твой светящийся омо¬ 
фор с вёрою и умилёнием прибега¬ 
ем. Ты же, яко имущи державу непо- 
бедймую, от всяких нас бед свобож- 
дай, да зовём Ти: 

Радуйся, Радосте наша, покрый 
нас от всякаго зла честным Твойм 
омофором. 

Икос 1 


Архангел и Ангел множество, со 
Предтечею, Богословом и всех свя¬ 
тых лйком, сопредсташа Тебе, Царй- 
це своей, в церкви Влахёрнстей и, 
умилённая молёния Твоя о всем мй- 
ре слышавше, со удивлёнием возо- 
пйша таковая: 

Радуйся, Бога Отца безначальнаго 
предвёчное благоволёние. 

Радуйся, Бога Сына безлётнаго 
пречйстое вместйлище. 

Радуйся, Бога Духа. Всесвятаго из¬ 
бранное жилйще. 

Радуйся, Горних чинов ангельских 
непрестающее удивлёние. 

Радуйся, тёмных сил адских все- 
грозное устрашёние. 

Радуйся, Юже на воздусе сретают 
многоочйтии Херувйми. 

Радуйся, Ейже похвальная воспи- 
суют шестокрилатии Серафйми. 

Радуйся, Еяже преблагому покро¬ 
ву и мы, земнороднии, благодарне 
покланяемся. 

Радуйся, Радосте наша, покрый 
нас от всякаго зла честным Твойм 
омофором. 


Кондак 2 

Вйдевше Тя святый Андрёй со 
Епифанием в цёркви на воздусе за 
Христианы Богу молящуюся, позна- 
ша, яко Матерь есй вознёсшагося на 
Нёбо Христа Бога нашего, и, при¬ 
падите на зёмлю, радостно покланя- 
хуся всеблагому покрову Твоему, зо¬ 
вуще: Аллилуиа. 


Икос 2 

Разум неуразумёнен есй, Богоро¬ 
дице Дёво, в защищёнии людёй пра¬ 
вославных, сего ради вразй наши не 
познают, коль сильна есть молйтва 
Божия Матере. Мы же, о Твоём все- 
мощнем заступлёнии добре вёдуще, 
сйце к Тебё со умилёнием зовём: 

Радуйся, премилосёрдая Утёши- 
тельнице всех скорбящих и обреме¬ 
нённых. 

Радуйся, неусыпающая Наставни¬ 
це всех заблзЬкдших и ослеплённых. 

Радуйся, праведно движимый гнев 
Божий на нас Твойм молёнием ско¬ 
ро утоляющая. 

Радуйся, злыя страсти наша все- 
мбщным мановёнием укрощающая. 

Радуйся, крёпкое возбуждёние 
спящих совестей. 

Радуйся, нетрудное преодолёние 
беззаконных навыков. 

Радуйся, Еяже ради ад стенёт и ду- 
си злобы трепёщут. 

Радуйся, Еяже ради врата рая всем 
нам отверзаются. 

Радуйся, Радосте наша, покрый 
нас от всякаго зла честным Твойм 
омофором. 

Кондак 3 


Сйла Вышняго осеняет с верою и 
благоговением прибегающих к Твое¬ 
му всечестному покрову: едйней бо 
точию Тебё, Пресвятёй и Пречйстей 
Матери Божией, дадёся, да всякое 
прошёние Твоё исполнится. Тем убо 
всяк возраст вёрных славословит Тя 
и Сына Твоего, зов^чц: Аллилуиа. 

Икос 3 

Им)чци богатство милосёрдия не¬ 
оскудное, всем концём землй про¬ 
стиравши руку помощи, Владычице: 
болящим исцелёние, страждущим 
ослабу, слепым прозрёние и всем 
вся по коегождо потрёбе подаёши, 
благодарне вопиющим: 

Радуйся, Православия несокрушй- 
мая крёпосте и оградо. 

Радуйся, святых храмов и олтарёй 
первёйшее украшёние. 

Радуйся, благочёстия вернейшее 
ограждение. 

Радуйся, благосёрдых градоправй- 
телей неусыпающая Споспёшнице. 

Радуйся, непобедймая Воеводо во- 
ждёй и воинств христианских. 

Радуйся, святое зерцало правды 
судиям немздоприймным. 

Радуйся, совершённый Разуме на¬ 
ставников и детоводйтелей. 

Радуйся, благословёние домов и 
семёйств благочестйвых. 

Радуйся, Рад осте наша, покрый 
нас от всякаго зла честным Твойм 
омофором. 

Кондак 4 

Бурею многих бед одержимым 
нам помогавши, Владычице: стойши 
бо пред лицём олтаря Господня воз- 
двйгши р>ще Твой, и молишися, яко 
да нашу недостойную молйтву прй- 
зрит Господь, Царь Славы, и послу¬ 
шает прошёния призывающих ймя 

Твоё святое, к Сыну же Твоему зову¬ 
щих: Аллилуиа. 


Икос 4 

Услыша Господь Бог Иисуса На- 
вйна, молящася и повелевающа 
солнцу стати, дбндеже отмстйт вра¬ 
гом. Слышит и Твоя ныне моления 
Господь Иисус, избранная Палато 
Духа Святаго. Тёмже и мы, грёшнии, 
на Твой надёющеся покров, Тебё, 
яко Божией Матери, глаголати дер¬ 
заем: 

Радуйся, от Солнца мысленнаго 
озарённая и нас свётом незаходй- 
мым просвещающая. 

Радуйся, сиянием пречйстыя душй 
Твоея всю зёмлю просветйвшая. 

Радуйся, чистотою телесё Твоего 
вся небеса возвеселйвшая. 

Радуйся, святых обйтелей Христо¬ 
вых покров и снабдёние. 

Радуйся, вёрных пастырей Цёркве 
бодрость и вразумлёние. 

Радуйся, богобоязненных йноков 
и йнокинь Наставнице. 

Радуйся, невозмущаемое успокое¬ 
ние благоговёйных старцев. 

Радуйся, тайное весёлие чйстых 
дев и вдовйц. 

Радуйся, Радосте наша, покрый 
нас от всякаго зла честным Твойм 
омофором. 

Кондак 5 

Боговйдец Моисёй во ополчёнии 
иногда на Амалйка, егда руце воз- 
двизаше, Израиль одолевшие, егда 
же руце низпущаше, тогда Амалйк 
побеждаше, поддержащими же его 
укреплён, победй врага. Ты же, о 
Богомати, воздёвши руце Твой на 
умолёние, аще и никймже подцер- 
жйма, всегда побеждаеши врагй хри¬ 
стианский и нам щит есй непобе- 
дйм, вопиющим: Аллилуиа. 

Икос 5 


Вйдевше Тя святых собори на воз- 
дусе в церкви Влахёрнстей молёбнии 
руце к Сыну и Богу простирающую, 
радостно со Архангелы и Ангелы 
благодарную Ти песнь воспёша. Мы 
же, крепчайшима, паче Моисебвых 
рук, дланьма Твойма укрепляеми, 
умйльно вопиём: 

Радуйся, Еяже руце поддержйт за 
всех нас едйная Ея к нам любы и 
милосёрдие. 

Радуйся, пред Нёюже вразй наши, 
вйдимии и невйдимии, стояти не 
могут. 

Радуйся, тёмное полчище страстёй 
и похотёй наших прогоняющая. 

Радуйся, Огнь Божёственный — 
Христа неопально на руку Своёю 
держащая и нас, хладных, тем вос¬ 
пламеняющая. 

Радуйся, войнствующих на плоть 
целомудрием изрядное венчание. 

Радуйся, подвизающихся в постё 
и безмолвии прйсное собесёдова- 
ние. 

Радуйся, изнемогающих от уны¬ 
ния и печали скорая Утёшительни- 
це. 

Радуйся, благодатию смирёния и 
терпёния снабдевающая. 

Радуйся, Рад осте наша, покрый 
нас от всякаго зла честным Твойм 
омофором. 

Кондак 6 

Проповёдник неоскудеваемыя бла¬ 
годати и мйлостей Твойх явйся свя¬ 
тый Роман Сладкопёвец, егда от Те- 
бё во сне прият свйток книжный на 
снедёние: тем убо умудрён нача ра¬ 
зумно пёти во славу Твою, святым 
же писати похвальная, взывая с вё- 
рою: Аллилуиа. 

Икос 6 


Возсияла есй от йстиннаго Солнца 
Правды Заря, Дёво Богоотроковйце, 
просвещающая всех премудростию 
Бога Сына Твоего и в познание йс- 
тины приводящая зовзлцих Ти тако¬ 
вая: 

Радуйся, Божию Сйлу и Божию 
Премудрость — Христа плотию по- 
родйвшая. 

Радуйся, юродивую мудрость века 
сего посрамйвшая и ослеплённых ёю 
на путь правый наставляющая. 

Радуйся, святыя вёры охранёние и 
православных догматов Наставнице. 

Радуйся, нечестйвых ересёй и тле¬ 
творных расколов Искоренйтельни- 
це. 

Радуйся, тайная и неудобь предвй- 
денная вся добре вёдущая и ймже 
подобает сказующая. 

Радуйся, лжйвых провйдцев и су¬ 
етная гадания посрамляющая. 

Радуйся, в час недоумений мысль 
благу на сердце полагающая. 

Радуйся, от пагубных начинаний 
и несмысленных пожеланий воспя- 
щающая*. 

Радуйся, Радосте наша, покрый 
нас от всякаго зла честным Твойм 
омофором. 


Кондак 7 

Хотяй долготерпелйвый Всевйдец 
Господь явйти Своего человеколю¬ 
бия неизследймую щедрот бездну, 
избра Тебе едйну в Матерь Себе 
и сотворй Тя людем непреодолённое 
защищёние: да аще кто от них и пра¬ 
ведным судом Божиим осуждёния 
достоин явится, Твойм обаче дер¬ 
жавным покровом сохраняется на 
покаяние, зовый: Аллилуиа. 


* Воспящающая (ц.-слав.) — отводящая. 

Икос 7 


Дйвная показал есй дела Твоя 
в Пречйстей Матери Твоёй, Госпо¬ 
ди, егда пречудный омофор в руцё 
Ея светящийся паче луч солнечных 
явйся, ймже покрываше люди, су- 
щия в цёркви Влахёрнстей. О тако- 
вём убо знамении милосёрдаго Ея 
заступлёния услышавше, ужасом 
и радостию одержйми, вси глагола- 
ху: 

Радуйся, нерукотворённый омо¬ 
фор, аки облак, над всем мйром рас¬ 
простёршая. 

Радуйся, превёчнаго Архиерёя, 
Сына Своего, знамение на руцё Сво- 
ёй держащая. 

Радуйся, новую милость и новую 
благодать сим в Цёркви Православ¬ 
ной являющая. 

Радуйся, столпе облачный от ис- 
кушёний и соблазнов мйра всех нас 
покрывающий. 

Радуйся, столпе огненный, средй 
мглы греха всем нам путь спасения 
показующий. 

Радуйся, явных благочёстия под- 
вйжников явное укреплёние. 

Радуйся, тайных средй мйра рабов 
Божиих тайное вразумлёние. 

Радуйся, и менё, обнажённаго до¬ 
брых дел, не оставляющая Свойм 
покровом и благодатию. 

Радуйся, Радосте наша, покрый 
нас от всякаго зла честным Твойм 
омофором. 


Кондак 8 

Дйвно Тя от Небёс во Влахёрнстей 
цёркви явлыиуюся Ангели воспёша, 
апостоли прославиша, лик святйте- 
лей и преподобных и жен святых со¬ 
словие восхвалйша. Предтёча с Бо¬ 
гословом поклонйшася, людие же, 
сущии в цёркви, с весёлием вопияху: 
Аллилуиа. 

Икос 8 


Всеми вышними и нйжними вла¬ 
дычествуя Господь, узрев Тя в цёрк- 
ви Матерь Свою стоящу и со умиле¬ 
нием к Нему молящуся, рече: просй, 
Мати Моя, занё не отвращуся Тебё, 
но исполню вся прошёния Твоя и 
благодарственная сйце Тебё всех пё- 
ти научу: 

Радуйся, Ковчёже Завёта, в нёмже 
хранйтся освящёние всего рода че- 
ловёческаго. 

Радуйся, стамно пресвятая, в нёй- 
же алчущим правды блюдётся Хлеб 
Жйзни Вёчныя. 

Радуйся, сосуде всезлатый, в нём¬ 
же уготовася нас ради плоть и кровь 
Божёственнаго Агнца. 

Радуйся, оставленных врачами на 
свой всемощныя р)ще приёмлющая. 

Радуйся, разслабленных тёлом, но 
не д)Ь(ом и вёрою со одра болёзни 
воздвизающая. 

Радуйся, погубляющим от недуга 
ум новый и л^ший смысл подаю¬ 
щая. 

Радуйся, на стрбпотнем путй греха 
и страстёй нас премудре запинаю- 
щая. 

Радуйся, жестокость нераскаянна¬ 
го сёрдца нашего умиляющая. 

Радуйся, Радосте наша, покрый 
нас от всякаго зла честным Твойм 
омофором. 


Кондак 9 

Все естество ангельское похваль¬ 
ная приносит Тебё, йстинней Божи¬ 
ей Матери и Заступнице всех прите¬ 
кающих к Тебё, вёдуще, яко несо- 
крушймым покровом Твойм правед¬ 
ных возвеселявши, грёшных засту¬ 
павши, бёдствующих избавлявши 
и молишися о всех вёрных, зов^лдих: 
Аллилуиа. 


18 


Икос 9 


Ветйя многовёщанныя, яко рыбы 
безгласныя, недоумёют, како восхва- 
лйти по достоянию велйкий всечест¬ 
наго Покрова Твоего праздник: вся 
бо о Тебё от них глаголемая не суть 
довольна к едйному исчислёнию 
щедрот Твойх. Мы же, Твоя неис- 
чётная благодеяния вйдяще, с весё- 
лием взываем: 

Радуйся, от язвы и всегубйтельст- 
ва смёртнаго нас соблюдающая. 

Радуйся, от внезапнаго колебания 
землй грады и вёси сохраняющая. 

Радуйся, от разлияния вод и пото- 
плёния рукою крёпкою возводящая. 

Радуйся, от запалёния огненнаго 
росою молйтв Твойх избавляющая. 

Радуйся, от глада душёвнаго и те- 
лёснаго Хлёбом Жйзни снабдеваю- 
щая. 

Радуйся, удары молнии и грома от 
главы нашея отводящая. 

Радуйся, от нашествия инопле¬ 
менник и тайных убййц спасающая. 

Радуйся, от домашния брани и 
вражды единокровных мйром и лю- 
бовию ограждающая. 

Радуйся, Радосте наша, покрый 
нас от всякаго зла честным Твойм 
омофором. 


Кондак 10 

Спастй хотяй род человеческий от 
прелести вражия Человеколюбец 
Господь Тебё, Матерь Свою, дарова 
земным нам в помощь, покров и за- 
щйту, да будеши печальным утешё- 
ние, скорбящим радование, обйди- 
мым Заступница и да всех из глуби¬ 
ны греховныя воздвйгнеши, по¬ 
ющих: Аллилуиа. 


Икос 10 

Царю Небёсный, глаголаніе в мо- 
лйтве на воздусе со Ангелы стоящая 

всенепорочная Царйца, приимй вся¬ 
каго человёка, молящася к Тебе и 
призывающа ймя Моё на помощь, 
да не отъйдет от лйка Моего тощ и 
неуслышан. Сию всеблагую молйтву 
слышавше, собори святых благодар¬ 
но возопйша: 

Радуйся, чйстых руками и сёрдцем 
земледёльцев благословёнными пло¬ 
дами венчающая. 

Радуйся, пбмоще и праведное 
мздовоздаяние всем право куплю 
дёющим. 

Радуйся, клятвопреступлёний и 
неправедных стяжаний всенародное 
обличёние. 

Радуйся, бёдствующим в путй, на 
суше и вод&х внезапное вспоможё- 
ние. 

Радуйся, безчадных родйтелей 
плодами вёры и духа. веселящая. 

Радуйся, безматерних сирот не- 
зрймая Воспитательнице. 

Радуйся, крёпкая Заступнице су¬ 
щих в плену и изгнании. 

Радуйся, неусыпающая Попечй- 
тельнице во узах и темнйце седящих. 

Радуйся, Радосте наша, покрый 
нас от всякаго зла честным Твойм 
омофором. 


Кондак 11 

Пение всеумилённое слышаще и 
тёплей Твоёй молйтве о нас внёмлю- 
ще, просим Тебё, Дёво Богородице, 
не прёзри гласа рабов Твойх: к Тебё 
бо в напастех и скорбех прибегаем и 
пред Тобою в бедах наших слёзы 
проливаем, зовуще: Аллилуиа. 


Икос 11 

Яко светоприёмную свешу, в мо¬ 
лйтве горящую, вцдящи Тя на возду- 
се Влахёрнская цёрковь, согласно со 
множеством людёй, в ней бывших, 
возглашаше: откуду мне сиё, да при- 
йде Мати Господа Моего ко мне? 

Святый же Андрей со Епифанием тё- 
пле моляхуся к Тебе, зовуще: 

Радуйся, всех даров духовных 
и телесных незавйстная Податель¬ 
нице. 

Радуйся, полагающих начало по¬ 
каяния трёшников вёрная Предста¬ 
тельнице. 

Радуйся, борющихся со страстьмй 
и прилётами вражиими всегдашняя 
Споббрнице. 

Радуйся, незрймое укрощёние 
владык жестоких и зверонравных. 

Радуйся, тайный покое и отрад о 
рабов кротких и страждущих. 

Радуйся, всежеланное совершёние 
благйх супрзЬкеств. 

Радуйся, матерей детородящих 
скорое и безболёзненное разрешё- 
ние. 

Радуйся, в час кончйны едйная 
всем нам Помощнице. 

Радуйся, Радосте наша, покрый 
нас от всякаго зла честным Твойм 
омофором. 

Кондак 12 


Благодать Божёственную испросй 
нам у Сына Твоего и Бога, прострй 
нам руку помощи, отженй от нас 
всякаго врага и супостата и умирй 
нашу жизнь, да не погйбнем люте без 
покаяния, но приимй нас в вёчныя 
кровы, Покровйтельнице наша, да 
радующеся Тебё зовём: Аллилуиа. 


Икос 12 

Поюще Твой державный покров, 
хвалим Тя вси, яко твёрдую Пред¬ 
стательницу нашу, и покланяемся 
Тебё, о нас молящейся: вёруем бо и 
надёемся, яко испросиши у Сына 
Твоего и Бога благая вёчная и врё- 
менная всем с любовию вопиющим 
Тебё сйце: 

Радуйся, всей вселённой крёпкое 
заступлёние. 

Радуйся, всех стихйй земных и не- 
бёсных освящёние. 

Радуйся, всех времён года благо- 
словёние. 

Радуйся, всех навётов и искушё- 
ний, от мйра, плоти и диавола нахо¬ 
дящих, попрание. 

Радуйся, нечаемое примирёние 
ожесточённо враждующих. 

Радуйся, недовёдомое исправлё- 
ние нераскаянных трёшников. 

Радуйся, не отвергающая всёми 
презрённых и отвёрженных. 

Радуйся, самйх отчаянных от рова 
погйбели похищающая. 

Радуйся, Радосте наша, покрый 
нас от всякаго зла честным Твойм 
омофором. 


Кондак 13 

О Всепётая Мати, Пречйстая Гос- 
пожё, Дёво Богородице! К Тебё воз- 
вожду душёвныя и телёсныя очи, к 
Тебё простираю разслабленныя руце 
и из глубины сёрдца вопию: прйзри 
на вёру и смирёние душй моея, по- 

крый мя всемощным омофором 
Твойм, да избавлюся от всех бед и 
напастей, и в час кончйны моея, о 
Всеблагая, предстани мне и угото¬ 
ваннаго ради грехов мойх избави му- 
чёния, да выну покланяяся зову: Ал- 
лилуиа. (Трижды.) 


Икос 1 

Архангел и Ангел множество, со 
Предтёчею, Богословом и всех свя¬ 
тых лйком, сопредсташа Тебё, Царй- 
це своёй, в цёркви Влахёрнстей и, 
умилённая молёния Твоя о всем мй- 
ре слышавше, со удивлёнием возо- 
пйша таковая: 

Радуйся, Бога Отца безначальнаго 
предвёчное благоволёние. 

Радуйся, Бога Сына безлётнаго 
пречйстое вместйлище. 

Радуйся, Бога Д^Ьса Всесвятаго из¬ 
бранное жилйще. 

Радуйся, Горних чинов ангельских 
непрестающее удивлёние. 

Радуйся, тёмных сил адских все- 
грбзное устрашение. 

Радуйся, Юже на воздусе сретают 
многоочйтии Херувйми. 

Радуйся, Ейже похвальная воспи- 
суют шестокрилатии Серафйми. 

Радуйся, Еяже преблагому покро¬ 
ву и мы, земнороднии, благодарне 
покланяемся. 

Радуйся, Радосте наша, покрый 
нас от всякаго зла честным Твойм 
омофором. 


Кондак 1 

Избранней Предвечным Царём, 
превышшей всякаго создания Небе- 
сё и землй Царйце, пришёдшей ино¬ 
гда во Влахёрнскую цёрковь на мо¬ 
литву, достойное поклонёние с бла- 
годарёнием приносяще, яко во тьме 
суищя, под Твой светящийся омо¬ 
фор с вёрою и умилёнием прибега¬ 
ем. Ты же, яко имущи державу непо- 

бедймую, от всяких нас бед свобож- 
дай, да зовём Ти: 

Радуйся, Радосте наша, покрый 
нас от всякаго зла честным Твойм 
омофором. 

Молитва ко Пресвятой Богородице 

О Пресвятая Дёво, Мати Господа 
Вышних Сйл, Небесё и землй Царй- 
це, града и страны нашея всемощная 
Заступнице! Приимй хвалёбно-бла- 
годарственное пёние сиё от нас, не¬ 
достойных раб Твойх, и вознесй мо- 
лйтвы наша ко Престолу Бога Сына 
Твоего, да мйлостив будет неправ¬ 
дам нашим, и пробавит благодать 
Свою чтущим всечестное ймя Твоё 
и с вёрою и любовию покланяю- 
щимся чудотворному образу Твоему. 
Нёсмы бо достойни от Него помйло- 
вани быти, аще не Ты умйлостиви- 
ши Его о нас, Владычице, яко вся 
Тебё от Него возможна суть. Сего 
ради к Тебё прибегаем, яко к несо- 

мнённей и скорей Заступнице на¬ 
шей: услыши нас, молящихся Тебе, 
осенй нас вседержавным покровом 
Твойм, и испросй у Бога Сына Твое¬ 
го: пастырем нашим ревность и бдё- 
ние о душах, градоправйтелем муд¬ 
рость и сйлу, судиям правду и нели¬ 
цеприятие, наставником разум 
и смиренномудрие, супругом любовь 
и согласие, чадом послушание, обй- 
димым терпёние, обйдящим страх 
Божий, скорбящим благодушие, ра¬ 
дующимся воздержание, всем же 
нам дух разума и благочёстия, дух 
милосёрдия и кротости, дух чистоты 
и правды. Ей, Госпожё Пресвятая, 
умилосёрдися на немощныя люди 
Твоя; разсёянныя соберй, забл)Ькд- 
шия на путь правый настави, ста¬ 
рость поддержй, юныя уцеломудри, 
младёнцы воспитай, и прйзри на 
всех нас призрёнием милостиваго 
Твоего заступлёния, воздвйгни нас 
из глубины грехбвныя и просвета 
сердёчныя очи наша ко зрёнию спа- 

сёния, мйлостива нам буди зде и та- 
мо, в стране земнаго пришёльствия 
и на страшнем судё Сына Твоего; 
преставлыиияся же в вёре и покая¬ 
нии от жития сего отцы и братию 
нашу в вёчней жизни со Ангелы и со 
всёми святыми жйти сотворй. Ты 
бо есй, Госпожё, Слава небёсных 
и Упование земных, Ты по Бозе на¬ 
ша Надёжда и Заст)шница всех, при¬ 
текающих к Тебё с вёрою. К Тебё 
убо молимся, и Тебё, яко Всемогу¬ 
щей Помощнице, сами себё и друг 
друга и весь живот наш предаём, ны¬ 
не и прйсно и во вёки веков. Амйнь. 

Тропарь Покрову Пресвятой 
Богородицы, глас 4-й 

Днесь благовёрнии людие свётло 
празднуем, осеняеми Твойм, Бого- 
мати, пришёствием, и к Твоему взи- 
рающе пречйстому образу, умйльно 
глаголем: покрый нас честным Тво¬ 
йм Покровом и избави нас от всяка- 

го зла, молящи Сына Твоего, Христа 
Бога нашего, спастй души наша. 


Кондак, глас 3-й 

Дева днесь предстойт в цёркви и 
с лйки святых невйдимо за ны мо¬ 
лится Богу, Анегли со архиереи по¬ 
кланяются, апостоли же со пророки 
ликовствуют, нас бо ради молит Бо¬ 
городица превёчнаго Бога. 


Величание 

Величаем Тя, Пресвятая Дёво, и 
чтим Покров Твой честный, Тя бо 
вйде святый Андрёй на воздусе, за 
ны Христу молящуюся. 

